open-index/open-wikipedia-markdown huggingface dataset:
औरत

**औरत** एक ऐसा शब्द है जिसका प्रयोग कई एशियाई भाषाओं, जैसे अरबी , बंगाली , उर्दू , फारसी , पंजाबी में "महिला" होता है।  "औरत" शब्द मूल रूप से अरबी शब्द "औरह" से आया है जिसका अर्थ है: दोष, अपूर्णता, दौर्बल्य, गुप्तांग, यौनांग और जननांग। 

**कहां से हिंदी में घुला-मिला औरत शब्द? क्या है सही अर्थ**

"औरत" शब्द हिंदी का नहीं है, बल्कि अरबी भाषा से आया है। इसका अर्थ है कि छुपा कर रखने वाली चीज मर्द के पेट पेट से घुटनों तक सत्र  औरत होता है महिला का पु रा शरीर ही औरत है यानी महिला पुरी तरह औरत है यानी छुपा के रखने वाली 

**कुछ अतिरिक्त**:

A. तिहासिक संदर्भ: औरत शब्द का प्रयोग भारत में सदियों से होता रहा है, लेकिन इसका मूल अर्थ समय के साथ बदल गया है।

B. समाजिक-सांस्कृतिक प्रभाव: इस शब्द के प्रति लोगों की धारणाएं अलग-अलग हैं। कुछ लोग इसे सामान्य शब्द मानते हैं, जबकि अन्य इसे अपमानजनक मानते हैं।

C. भाषा और समाज: भाषा और समाज एक-दूसरे को प्रभावित करते हैं। भाषा में बदलाव आने के साथ-साथ समाज की सोच भी बदलती है।

**मुख्य विचार**:

A. "औरत" शब्द का मूल अर्थ छुपा के रखने कि जगह 

B. इस शब्द के प्रयोग को लेकर विवाद है।

C. अधिकांश लोग महिलाओं को संबोधित करने के लिए "महिला" या "स्त्री" शब्द का प्रयोग करना पसंद करते हैं।

## सन्दर्भ

श्रेणी:अरबी शब्द और वाक्यांश
शॉम्पनी

अंडमान निकोबार की जनजातियों में **शॉम्पनी** (लगभग 200) एक विलुप्त होती हुई प्रजाति है। ये मंगोल नस्ल की है जबकि अंडमान और निकोबार की बाक़ी सभी जनजातियाँ नीग्रोईड यानी अफ्रीकियों जैसी हैं।

श्रेणी:अण्डमान और निकोबार की जनजातियां
अण्डमान और निकोबार की जनजातियाँ

**अण्डमान और निकोबार की जनजातियाँ** भारत के अण्डमान और निकोबार द्वीपसमूह की जनजातियों को कहते हैं। यहाँ की प्रमुख जनजातियाँ और उनकी संख्या इस प्रकार है:

* निकोबारी - ३०,०००
* ओजे - १००
* जारवा - २७०
* महान अण्डमानी - ४५
* शेम्पेन - २००

श्रेणी:अण्डमान और निकोबार द्वीपसमूह
अंदमान निकोबार द्वीप समूह में कुल 572 छोटे व बड़े द्वीप आते है।अंडमान निकोबार की राजधानी पोर्टब्लेयर है जो की दक्षिणी अंडमान द्वीप पर स्थित है।अंडमान निकोबार के सभी क़ानूनी मामला कोलकता उच्च न्ययालय में देखे जाते है।
बंगाली भाषा

**बंगाली** अथवा **बांग्ला** (বাংলা), बांग्लादेश और भारत के पश्चिम बंगाल और उत्तर-पूर्वी भारत के त्रिपुरा तथा असम राज्यों के कुछ प्रान्तों में बोली जानेवाली एक प्रमुख भाषा है। भाषाई परिवार की दृष्टि से यह हिन्द यूरोपीय भाषा परिवार का सदस्य है। इस परिवार की अन्य प्रमुख भाषाओं में हिन्दी, नेपाली, पंजाबी, गुजराती, असमिया, ओड़िया, मैथिली इत्यादी भाषाएँ हैं। बंगाली बोलने वालों की सँख्या लगभग २३ करोड़ (२३,००,००,०००) है और यह विश्व की छठी सबसे बड़ी भाषा है। इसके बोलने वाले बांग्लादेश और भारत के अलावा विश्व के बहुत से अन्य देशों में भी फैले हैं।

## उद्भव
भारत की अन्य प्रादेशिक भाषाओं की तरह बंगाली भाषा का भी उत्पत्तिकाल सन् १,००० ई. के आस पास माना जा सकता है। अपभ्रंश से या मगध की भाषा से पृथक् रूप ग्रहण करने के बाद से ही उसमें गीतों और पदों की रचना होने लगी थी। जैसे-जैसे वह जनता के भावों और विचारों को अभिव्यक्त करने का साधन बनती गई, उसमें विविध रचनाओं, काव्यग्रंथों तथा दर्शन, धर्म आदि विषय कृतियों का समावेश होता गया, यहाँ तक कि आज भारतीय भाषाओं में उसे यथेष्ट ऊँचा स्थान प्राप्त हो गया है।

## लिपि

बंगाली लिपि नागरी लिपि से कुछ कुछ भिन्न है किन्तु दोनों में बहुत अधिक साम्य भी है। हिंदी की तरह उसमें भी १४ स्वर तथा ३३ व्यंजन हैं। बंगाली में "व" का उच्चारण प्राय: "ब" की तरह (कभी कभी "उ" की तरह या "भ" की तरह) किया जाता है और आत्मा, लक्ष्मी, महाशय आदि शब्द आत्ताँ (আত্মা), लक्खी (লক্ষ্মী), मोशाय (মশাই) जैसे उच्चरित होते हैं।

## साहित्य

बंगाली साहित्य अत्यन्त समृद्ध है। बांग्ला साहित्य के विस्तृत विवेचन के लिये **[[बंगाली साहित्य]]** देखें।

## सन्दर्भ

## इन्हें भी देखें
*बाङ्ला साहित्य
*बाङ्ला लिपि
*ब्रजबुलि
*बाङ्ला की बोलियाँ

## बाहरी कड़ियाँ
* बांगला अकादमी (बंगलादेश)
* भारतीय भाषा ज्योति बांगला (भारतीय भाषा संस्थान) 
* An Intensive Course in Bengali  (भारतीय भाषा संस्थान) 
*  विश्वविज्ञानकोश बांगलापीडीया 
* बांगला-बांगला और बांगला-अंग्रेज़ी शब्दकोश (शिकागो विश्वविद्यालय)

श्रेणी:हिन्द-आर्य भाषाएँ
श्रेणी:विश्व की प्रमुख भाषाएं
श्रेणी:बंगाल
श्रेणी:बांग्ला भाषा
श्रेणी:भारत की भाषाएँ
श्रेणी:पश्चिम बंगाल की भाषाएँ
श्रेणी:बंगाली संस्कृति
श्रेणी:पूर्वी हिन्द-आर्य भाषाएँ
सिंप्यूटर

हाथ में पकड़कर इस्तेमाल करने वाले कंप्यूटर को **सिंप्यूटर** कहते हैं। सिंप्यूटर को टाइम पत्रिका ने दस सबसे बड़ी और महत्वपूर्ण तकनीकी खोजों में शामिल किया है। सिंप्यूटर बनाने के पीछे उद्देश्य यह है कि कंप्यूटर को आम आदमी तक सरल, सस्ते और कई भाषाओं में पहुँचाया जाए. इसे 28 अक्टूबर 2004 को सिंगापुर में विश्व बाज़ार में उतारा गया. सिंप्यूटर को एनकॉर के तीन तकनीकी विशेषज्ञों और भारतीय विज्ञान संस्थान के चार वैज्ञानिकों ने संयुक्त रूप से विकसित किया है।
सिंप्यूटर के कई मॉडल हैं। सबसे सस्ता मॉडल है सिर्फ़ दस हज़ार रूपए का जबकि महँगी किस्म का मॉडल है पच्चीस हज़ार रूपए का. सिंप्यूटर को हिंदी, तमिल और कन्नड़ जैसी कई भारतीय भाषाओं में इस्तेमाल किया जा सकता है। अब वैज्ञानिक सिंप्यूटर को कई दूसरी भारतीय भाषाओं में भी विकसित करने की कोशिश कर रहे हैं। एनकॉर सिंगापुर आर्थिक विकास बोर्ड और सिंगापुर की ही एक अन्य कंपनी टाइम टू टॉक के साथ मिलकर सिंप्यूटर का उत्पादन करेगी. सिंप्यूटर का पढ़ाई के लिए भी इस्तेमाल करने की योजना है। इस बारे में छत्तीसगढ़ में प्रयोग चल रहे हैं।

**एमिडा सिंप्यूटर** नाम से बाज़ार में उतारे गए ये कंप्यूटर शुरू में तीन मॉडेल में उपलब्ध होंगे.सबसे सस्ते मॉडेल मोनोक्रोम स्क्रीन वाला है। इसमें 206 Mhz क्षमता का प्रोसेसर और 64MB की मेमोरी है। इसकी सहायता से इंटरनेट सर्फ़िंग की जा सकती है, ईमेल किए जा सकते हैं और स्क्रीन पर लिखा जा सकता है। कीमत कम रखने के लिए इसमें लाइनक्स प्रचालन तन्त्र का उपयोग किया गया है।

श्रेणी:लिनक्स
श्रेणी:भारतीय खोज
सिडनी

thumb|rightसिड्नीी का दृश्य
thumb|right|सिड्नी का ओपेरा हाउस, हार्बर सेतु से दृश्य
**सिड्नी** ऑस्ट्रेलिया का सबसे बड़ा और सबसे पुराना शहर है। न्यू साउथ वेल्स का सबसे सुंदर माना जाने वाला यह शहर आधुनिक वास्तुकला और शहरी विकास का प्रतीक है। यह शहर मरे-डार्लिंग बेसिन का सबसे सुंदर नगर है। ब्राउन रेत के खूबसूरत बीच, सुहावना मौसम और डार्लिंग हार्बर के लिए प्रसिद्ध है सिड्नी। दर्शनीय स्थलों में प्रमुख हैं- आस्ट्रेलियन म्यूजियम, रॉयल बोटेनिक गार्डन, बॉन्डी बीच, निल्सन पार्क इसके अलावा आस्ट्रेलियन नेशनल मैरिटाइम म्यूजियम, चाइनीज गार्डन, म्यूजियम ऑफ कंटैम्परेरी आर्ट, म्यूजियम ऑफ सिड्नी, पॉवर हाउस म्यूजियम, सिड्नी एक्वेरियम, सिड्नी हार्बर ब्रिज पाइलोन लुक आउट, सिड्नी ओपेरा हाउस, सिड्नी ऑब्जरवेशन लेवल, राष्ट्रीय उद्यान के अलावा 40 से भी अधिक खूबसूरत रेतीले बीच हैं जिनमें से कूजी, क्रोन्यूला, कोलोरॉयल और पाम बीच प्रमुख हैं। सिड्नी हार्बर को चारों तरफ से घेरे रहस्यमय सैंड स्टोन से बने क्लिफ और कव्स हैं।

श्रेणी:ऑस्ट्रेलिया के शहर
मॉमून अब्दुल गय्यूम

**मामून अबदुल गयूम** मालदीव के राष्ट्रपति रह चुके हैं।

श्रेणी:मालदीव के राष्ट्रपति
श्रेणी:पूर्व राष्ट्राध्यक्ष
माले

**माले** (मह्ल: މާލެ) मालदीव की राजधानी है। पारंपरिक रूप से यह प्राचीन मालदीव शाही राजवंश का राजद्वीप था। पहले यह किले व दीवारों से घिरा रहता था।

यद्यपि माले भौगोलिक रूप से माले अटोल,काफू अटोल, मे स्थित है परन्तु प्रशासकीय रूप से इसे उसका हिस्सा नही माना जाता। एक व्यापारिक बंदरगाह द्वीप मे स्थित है, यह राष्ट्र की सारी वाणिज्यिक चहल पहल का प्रमुख ठिकाना है।
द्वीप का अधिकतम भाग नगरीकृत है। यह विश्व का सबसे घनी आबादी वाला शहर है। 
नगर को चार भागों मे बाँटा गया है; हेनवीरू, गालोल्हू, माफान्नू व मैक्चांगोल्ही। पास क विलिंगिली, पूर्व पर्यटक स्थल, को सर्कारी रूप से पाँचवा भाग माना जाता है।
## आपदाएं
माले ने सूनामी, दिसंबर २००४, को सहा है जिसने एक तिहाई शहर को पानी से ढक दिया था।
२९ सितम्बर २००७ को माले ने बम धमाके को भी झेला था, यह मालदीव के इतिहास का पहला धमाका था।.

__NOTOC__
## नाम
माले शब्द संस्कृत भाषा के *महाआले* शब्द से लिया गया है। महा=बडा़, आले=घर। परन्तु लोककथा, नाम की उत्पत्ति का दूसरा स्रोत बताती है।

## इन्हें भी देखें
* मालदीव

## टिप्पणी




## बाहरी कड़ियाँ
* माले का उपग्रह चित्र विकिमैपिया से।
* गूगल उपग्रह चित्र

श्रेणी:मालदीव
श्रेणी:एशिया में राजधानियाँ
चंपारण ज़िला

**चंपारण** बिहार प्रान्त का एक जिला था। अब पूर्वी चंपारण और पश्चिमी चंपारण नाम के दो जिले हैं। भारत और नेपाल की सीमा से लगा यह क्षेत्र स्वाधीनता संग्राम के दौरान काफी सक्रिय रहा है। महात्मा गाँधी ने अपनी मशाल यहीं से अंग्रेजों के खिलाफ नील आंदोलन से जलायी थी। बेतियापश्चिमी चंपारण का जिला मुख्यालय है और मोतिहारी पूर्वी चम्पारण का। चंपारण से ३५ किलोमीटर दूर दक्षिण साहेबगंज-चकिया मार्ग पर लाल छपरा चौक के पास अवस्थित है प्राचीन ऐतिहासिक स्थल केसरिया। यहाँ एक वृहद् बौद्धकालीन स्तूप है जिसे केसरिया स्तूप के नाम से जाना जाता है।

## महत्वपुर्ण व्यक्तित्व
* राजकुमार शुक्ल
* गोपाल सिंह नेपाली
* जॉर्ज ऑरवेल
* मोहम्मद अबुलैस
* रमेश चन्द्र झा
* प्रकाश झा
* मनोज बाजपेयी
* संजीव के झा
* केदार पाण्डेय
* रवीश कुमार

## इन्हें भी देखें
* भारत के शहर
* भारत के प्रान्त
* बिहार
* चंपारण

श्रेणी:बिहार के भूतपूर्व ज़िले
सिंधी

**सिंधी** शब्द सिंध के विशेषण के रूप में प्रयोग किया जाता है। इसलिये सिंधी का अर्थ सिंध में रहने वाले या वहाँ से संबंध रखने वाले लोगों से भी लगाया जाता है और सिंधी भाषा से भी।

* सिन्धी भाषा
* सिन्धी लोग
* सिंती
हँस

* हंस (पक्षी)
* हंस पत्रिका
* हंस (संपादक प्रेमचंद)
हंस पत्रिका

**हंस** उपन्यास सम्राट प्रेमचंद द्वारा स्थापित और सम्पादित पत्रिका रही है। वह दिल्ली से प्रकाशित होने वाली हिन्दी की कथा मासिक पत्रिका है जिसका पुनः प्रकाशन राजेन्द्र यादव ने 1986 से 2013 तक किया। महात्मा गांधी और कन्हैयालाल माणिक लाल मुंशी भी दो वर्ष तक हंस के सम्पादक मण्डल में शामिल रहे। मुंशी प्रेमचंद की मृत्यु के बाद हंस का सम्पादन उनके पुत्र कथाकार अमृतराय ने किया। अनेक वर्षों तक हंस का प्रकाशन बन्द रहा। बाद में मुंशी प्रेमचंद की जन्मतिथि (31 जुलाई) को ही सन् 1986 से अक्षर प्रकाशन ने कथाकार राजेन्द्र यादव के सम्पादन में इस पत्रिका को एक कथा मासिक के रूप में फिर से प्रकाशित करना प्रारम्भ किया। आने वाले वर्षों में यह सबसे अधिक पढ़ी जाने वाली हिंदी साहित्यिक पत्रिका के रूप में उभरी और आज भी यह हिंदी साहित्य जगत में एक प्रतिष्ठित और विचारशील पत्रिका का स्थान बनाए हुए है।

सन् 2013 में राजेन्द्र यादव की मृत्यु के बाद हंस का प्रकाशन और प्रबंध निदेशन उनकी पुत्री रचना यादव द्वारा किया जा रहा है और हिंदी के प्रख्यात कहानीकार संजय सहाय अब हंस के संपादक हैं।   

## सन्दर्भ

## बाहरी कड़ियाँ
* अन्तरजाल पर '''हंस''' पत्रिका

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
सिंहभूम

* पूर्वी सिंहभूम
* पश्चिमी सिंहभूम जिला
प्यारा केरकेट्टा

**खडिया** आदिवासी समुदाय से आने वाले **प्यारा केरकेट्टा** भारतीय समाज और राजनीति में झारखंडी जनता की दावेदारी को बडी शिद्दत के साथ उठाया और उसे स्थापित किया। झारखंड की सांस्कृतिक विरासत की रक्षा के लिये उन्होंने देशज भाषाओं को पुनर्सृजित और संगठित किया। मातृभाषा में देशज भाषाओं के अध्ययन अध्यापन के लिये पुस्तकें लिखीं और छपवाईं। खडिया भाषा में आधुनिक शिष्ट साहित्य की शुरूआत की। झारखंड की देशज जनता के स्वभिमान और गौरव को स्थापित करने के लिये युवाओं का नेतृत्व करते हुए सांस्कृतिक आंदोलन को संगठित किया। आजादी के पहले और बाद के भारत में झारखंड की उत्पीडित आबादी के समग्र उत्थान के लिये वे हमेशा संघर्षरत रहे।'''

## इन्हें भी देखें
* झारखंड
## बाहरी कड़ियाँ
पुर्तगाल

**पुर्तगाली गणराज्य** यूरोप खंड में स्थित देश है। यह देश स्पेन के साथ आइबेरियन प्रायद्वीप बनाता है। इस राष्ट्र की भाषा पुर्तगाली भाषा है। इस राष्ट्र की राजधानी लिस्बन है| 

पुर्तगाल दक्षिण-पश्चिमी यूरोप में इबेरियन प्रायद्वीप पर स्थित एक देश है, और जिसके क्षेत्र में अज़ोरेस और मदीरा के मैकरोनेशियन द्वीपसमूह भी शामिल हैं। यह महाद्वीपीय यूरोप में सबसे पश्चिमी बिंदु है, इसकी मुख्य भूमि पश्चिम और दक्षिण सीमा उत्तरी अटलांटिक महासागर के साथ है और उत्तर और पूर्व में, पुर्तगाल-स्पेन सीमा यूरोपीय संघ में सबसे लंबी निर्बाध सीमा-रेखा बनाती है। इसके द्वीपसमूह अपनी क्षेत्रीय सरकारों के साथ दो स्वायत्त क्षेत्र बनाते हैं। मुख्य भूमि में, अलेंटेज़ो क्षेत्र सबसे बड़े क्षेत्र पर कब्जा करता है, लेकिन यूरोप में कम जनसंख्या घनत्व वाले क्षेत्रों में से एक है। लिस्बन राजधानी और जनसंख्या के हिसाब से सबसे बड़ा शहर है, यह पोर्टो और अल्गार्वे के साथ-साथ पर्यटकों के लिए मुख्य स्थान भी है।

पुर्तगाली नाविक वास्को द गामा ने 1498 AD में भारत के समुद्री मार्ग की खोज की थी। सर्वप्रथम ग्लास का निर्माण इसी देश  ने किया था।

## यह भी देखिए

*  (विक्षनरी)

## Is desh ka   sabse bda khel  football hai

श्रेणी:पुर्तगाल
श्रेणी:यूरोप के देश
श्रेणी:इबेरिया प्रायद्वीप
श्रेणी:पुर्तगाली-भाषी देश व क्षेत्र
उन्नाव

**उन्नाव** (Unnao) भारत के उत्तर प्रदेश राज्य के उन्नाव ज़िले में स्थित एक नगर है। यह ज़िले का मुख्यालय भी है उन्नाव जिले की सुरुआत लखनऊ सीमा से सोहरामऊ से होती है , सोहरामऊ लखनऊ कानपुर रोड पर सबसे ज्यादा बस्ती वाला कस्बा है। सोहरामऊ सई नदी के किनारे स्थित है | सोहरामऊ की प्रधान गुड्डी यादव और  क्षेत्रपंचायत सदस्य मिथलेश यादव हैं (2016- 2021) 

## भूगोल
उन्नाव जनपद लखनऊ तथा कानपुर के बीच में स्थित है। उन्नाव की सुरूवात सई नदी के पुल से सोहरामऊ से होती है यह लखनऊ उन्नाव की सीमा पर स्थित है । यह लखनऊ से लगभग 60 किलोमीटर तथा कानपुर से 18 किलोमीटर दूर है। दोनों शहरों को जोड़ने वाले राजमार्ग व रेलमार्ग यहाँ से गुज़रते है। जनपद के पूर्व में सईं नदी व लखनऊ नगर की सीमाएँ, पश्चिम में गंगा नदी और कानपुर नगर की सीमाएँ, उत्तर में हरदोई, दक्षिण में रायबरेली व दक्षिण-पश्चिम में फतेहपुर है। जनपद मुख्यालय से 6 किमी की दूरी पर शारदा नहर के तट पर स्थित प्रियदर्शी नगर (हिन्दूखेड़ा) ग्राम में सम्राट बृहद्रथ बुद्ध विहार में राष्ट्रीय प्रतीक चिह्न अशोक स्तम्भ निर्मित है।

## ऐतिहासिक सन्दर्भ
पौराणिक मान्यता के अनुसार उन्नाव के गंगा तट के परियर नामक स्थल पर बैठकर महर्षि वाल्मीकि ने दुनिया के प्रथम महाकाव्य "रामायण" की रचना की थी। मान्यता है कि लव-कुुुश ने राम की सेना को इसी स्थान में परास्त किया था। गौतम बुद्ध ने जनपद के बांगरमऊ ब्लॉक के  नेवल जगटापुर ग्राम में 512 ई.पू. में 16वाँ वर्षावास व्यतीत किया।  नगर को अभी तक अनेक देशभक्त, हिंदी साहित्य के पुरोधाओ की धरती  से जाना जाता है। ह्वेन त्सांग ने जनपद के  बांगरमऊ स्थल का जिक्र ना-फो-टु-पो-कु-लो नाम से किया है। 1857 की क्रांति के बाद तत्काल अवध के बैसवारा चकला को विभाजित करके उत्तरी भाग उन्नाव को नया जनपद बनाया गया। यह धरती लेखकों की कर्म भूमि भी है।

## साहित्यिक सन्दर्भ
हिन्दी साहित्य में इसके पश्चात भगवती चरण वर्मा, नन्ददुलारे वाजपेयी, जगदंबा प्रसाद मिश्रा 'हितैषी' एवं डॉ॰ राम विलास शर्मा, डॉ॰ शिवमंगल सिंह 'सुमन' , प्रतापनारायण मिश्र, सूर्यकान्त त्रिपाठी 'निराला' ,आल्हा सम्राट लल्लू बाजपेई , रमई काका दिनेश बैसवारी केे नाम से जाना जाता है।

## जलवायु

## इन्हें भी देखें
* उन्नाव ज़िला
* उन्नाव स्वर्ण खजाने की घटना

## सन्दर्भ

श्रेणी:उन्नाव ज़िला
श्रेणी:उत्तर प्रदेश के नगर
श्रेणी:उन्नाव ज़िले के नगर
*
मोहिनीअट्टम

**मोहिनीअट्टम** (मलयालम: മോഹിനിയാട്ടം) भारत के केरल राज्य के दो शास्त्रीय नृत्यों में से एक है, जो अभी भी काफी लोकप्रिय है  केरल की एक अन्य शास्त्रीय नृत्य कथकली भी है। मोहिनीअट्टम नृत्य शब्द मोहिनी के नाम से बना है, मोहिनी रूप हिन्दुओ के देव भगवान विष्णु ने धारण इसलिए किया था ताकि बुरी ताकतों के ऊपर अच्छी ताकत की जीत हो सके 

मोहिनीअट्टम की जड़ों, सभी शास्त्रीय भारतीय नृत्यों की तरह, नाट्य शास्त्र में हैं – यह एक प्राचीन हिंदू संस्कृत ग्रन्थ है जो शास्त्रीय कलाओ पर लिखी गयी हैं  [7]। यह परंपरागत रूप से व्यापक प्रशिक्षण के बाद महिलाओं द्वारा किया एक एकल नृत्य है।

## व्युत्पत्ति

पौराणिक मोहिनी मोहिनीअट्टम, जिसको मोहिनी अट्टम भी बोला जाता हैं यह "मोहिनी" शब्द से लिया गया है जो भारतीय पौराणिक कथाओं में भगवान् विष्णु का एक प्रसिद्ध नारी अवतार हैं 

मोहिनी का अर्थ एक "दिव्य जादूगरनी या मन को मोहने वाला" होता है। जिसका अवतरण देव और असुरों के बीच युद्ध के दौरान हुआ था जब असुरों ने अमृत के ऊपर अपना नियंत्रण कर लिया था। मोहिनी ने वो अमृत असुरों को मोह में लेकर देवताओं को दे दिया था

## इतिहास

मोहिनीअट्टम एक भारतीय शास्त्रीय नृत्य है, जिसकी जड़े कला की भारतीय कला की जननी समझी जाने वाली पुष्तक नाट्य शास्त्र में हैं। जिसके रचयिता प्राचीन विद्वान भरत मुनि हैं 

इसकी पहली पूर्ण संकलन 200 ईसा पूर्व और 200 ईसा के बाद की मानी जाती हैं मोहिनीअट्टम संरचना इस प्रकार है और नाट्य शास्त्र में लास्य नृत्य के लिए करना है।

रेजिनाल्ड मैसी के अनुसार, मोहिनीअट्टम के इतिहास के बारे में स्पष्ट नहीं है। केरल जहां इस नृत्य शैली विकसित हुई है और लोकप्रिय है, लास्य शैली नृत्य जिसका मूल बातें और संरचना जड़ में हो सकता है कि एक लंबी परंपरा है।

### ब्रिटिश शासन का युग

19 वीं सदी में ब्रिटिश शासन के प्रसार के साथ भारत के सभी शास्त्रीय नृत्यों का उपहास और खिल्ली उड़ाई गयी जिससे इनके प्रसार में गंभीर रूप से गिरावट हुई। 

### आधुनिक युग

ब्रिटिश औपनिवेशिक युग के दौरान उपहास और अधिनियमित प्रतिबंध ने राष्ट्रवादी भावनाओं के लिए योगदान दिया है, और मोहिनीअट्टम सहित सभी हिंदू प्रदर्शन कला पर इनका असर पड़ा। 1930 के दशक में इसको भी पुनर्जीवित किया गया था।

## प्रदर्शनों की सूची

एक कलाकार की अभिव्यक्ति मोहिनीअट्टम नृत्य की शैली लास्य की हैं एवं इससे कसिका वृति में प्रस्तुत किया जाता हैं। जिसका वर्णन भारतीय कला की प्राचीन ग्रन्थ नाट्य शास्त्र में किया गया हैं। यहाँ सबसे महत्वपूर्ण है इसकी एकल अभिनय शैली जिसमे संगीत एवं गायन का भी योगदान रहता हैं।

### अनुक्रम

मोहिनीअट्टम के प्रदर्शनों की सूची अनुक्रम भरतनाट्यम के समान है।

### संगीत और वाद्य

मोहिनीअट्टम के मुख्य संगीत में विभिन्न प्रकार के लय शामिल है।

मोहिनीअट्टम में आमतौर पर इस्तेमाल होने वाले संगीत उपकरण में मृदंगम या मधालम (बैरल ड्रम), इदक्का (ऑवर गिलास ड्रम), बांसुरी, वीणा एवं किज्हितलम शामिल हैं। रागों (राग) को सोपाना शैली में गाया जाता है, जो धीमी गति से मधुर शैली में गाया जाता है। 

## सन्दर्भ

## बाहरी कड़ियाँ

*About Mohiniyattam
*Mohiniyattam, Aishwarya, Kalolsavam (2012, video clip, 7'51'')

श्रेणी:शास्त्रीय नृत्य
श्रेणी:भारतीय संस्कृति
कवरत्ती

**कवरत्ती** भारत के केन्द्र शासित प्रदेश लक्षद्वीप की राजधानी है।
यह लक्षद्वीप द्वीप-समूह का भाग है। यह जिस द्वीप पर स्थित है उसका नाम भी कवरत्ती है।
## स्थिति:
यह केरल के शहर कोचीन के पश्चिमी तट से 398 किमी दूर 10°-33’ उत्तर 72°-38’ पूर्व पर स्थित है। इसका औसत उन्नयन 0 मी है। कवरत्ती का कुल क्षेत्रफल 4.22 वर्ग किमी है।

## जनसंख्या:
भारत की 2001 की जनगणना के अनुसार कवरत्ती की कुल जनसंख्या 10113 है, जिसमे पुरुष 55% और महिलाओं का प्रतिशत 45 है। कवरत्ती की साक्षरता दर 78% है जो राष्ट्रीय औसत 59.5% से अधिक है। पुरुष साक्षरता 83% और महिला साक्षरता 72% है। कवरत्ती की 12% जनसंख्या 6 वर्ष से कम आयु के बच्चों की है।

## भाषा
अधिकतर लोग मलयालम बोलते हैं। 
## मौसमः

## पर्यटन आकर्षण
right|thumb|कवरत्ती का सागर तट.

कवरत्ती द्वीप का अनूप क्षेत्र पानी के खेल, तैराकी के लिए आदर्श स्थल है और वहाँ का रेतीला सागर तट धूप सेंकने के लिए आदर्श हैं। पर्यटक समुद्री जीवन से संबंधित विशाल संग्रह का आनन्द यहां के समुद्री संग्रहालय में सकते हैं। काँच के तले वाली नौकाओं से अनूप के जलीय जीवन का जीवंत और रमणीक दृश्यावलोकन भी बहुत लोकप्रिय हैं। कयाक और पाल नौकायें नौकायन के लिए किराए पर उपलब्ध हैं।

## अलवणीकरण संयंत्र

भारत का पहला *कम तापमान अलवणीकरण संयंत्र* (LLTD) कवरती में मई 2005 में खोला गया था। इस अलवणीकरण संयंत्र को पांच करोड़ रुपये की लागत से स्थापित किया गया है और इससे समुद्र के पानी से हर रोज 100,000 लीटर पीने योग्य पानी के उत्पादन की आशा है।

## सन्दर्भ

श्रेणी:लक्षद्वीप
*
श्रेणी:लक्षद्वीप के द्वीप
श्रेणी:लक्षद्वीप के नगर
श्रेणी:लक्षद्वीप ज़िले के नगर
दीमापुर

**दीमापुर** (Dimapur) भारत के नागालैण्ड राज्य के दीमापुर ज़िले में स्थित एक शहर है। यह ज़िले का मुख्यालय और राज्य का सर्वाधिक आबादी वाला शहर है। यह असम की राज्य सीमा के पास, धनसीरी नदी के किनारे बसा हुआ है। राष्ट्रीय राजमार्ग २९, राष्ट्रीय राजमार्ग १२९ और राष्ट्रीय राजमार्ग १२९ए यहाँ से गुज़रते हैं।

## विवरण
मध्यकाल में यह नगर दिमासा कछारी शासकों की राजधानी थी। यह भारत का ११५वाँ सबसे बड़ा नगर है। इसका निर्देशांक 25°54′45″ उत्तर 93°44′30″ पूर्व है। इस नगर के दक्षिण और पूर्व में कोहिमा जिला है, पश्चिम में असम का कार्बी आंगलोंग ज़िला (Karbi Anglong) है और उत्तर तथा पश्चिम दिशा में असम का गोलाघाट जिला है। 'दिमापुर' की उत्पत्ति 'दिमस' नामक एक कछारी शब्द से हुई है जो एक नदी का नाम है। दिमापुर, नागालैण्ड का प्रवेशद्वार है और यहाँ का एकमात्र रेलवे स्टेशन तथा एकमात्र कार्यशील हवाई अड्डा है।

## इतिहास
कछारी राज्य के खंडहर : हालांकि कुछ इतिहासकार मानते हैं कि यह कछारी राज्य के अवशेष हैं। मशरूम के आकार के ये खंभे कछारी खंडहर के हिस्से हैं। दीमापुर कछारी राज्य की प्राचीन राजधानी थी। यह महापाषाण युग के महत्वपूर्ण स्थलों में से एक है। हिन्दू राज्य कछारी पर 13वीं सदी में अहोम राजाओं ने आक्रमण किया जिसके चलते यह राज्य तहस-नहस हो गया था। यह खंडहर उसी आक्रमण का सबूत है। सबसे प्रसिद्ध कछारी खंडहर के बीच केवल पत्थर का खंभा खड़ा है। इस खंभे के अलावा, इस जगह पर मंदिरों, टंकियों और तटबंधों के कई खंडहर हैं। विभिन्न डिजाइनों के बिखरे हुए पत्थर के टुकड़े भी आसपास पाए जाते हैं।

## महाभारत से सम्बन्ध
भारतीय राज्य नागालैंड के दीमापुर का इतिहास महाभारत काल से जुड़ा हुआ है। यहां हिडिंबा नाम से एक वाड़ा है, जहां राजवाड़ी में स्थित शतरंज की ऊंची-ऊंची गोटियां हैं जो चट्टानों से निर्मित है।  शतरंज की इतनी विशालकाय गोटियों नो देखना पर्यटकों के लिए आश्चर्य में डालने वाला ही होता है। हालांकि इनमें से अब कुछ गोटियां टूट चुकी है। भीम की पत्नी हिडिम्बा यहां की राजकुमारी थीं: दीमापुर कभी हिडिंबापुर के नाम से जाना जाता था। इस जगह महाभारत काल में हिडिंब राक्षस और उसकी बहन हिडिंबा रहा करते थे। यही पर हिडिंबा ने कुंति-पवनपुत्र भीम से विवाह किया था। यहां रहने वाली डिमाशा जनजाति के लोग खुद को भीम की पत्नी हिडिंबा का वंशज मानते हैं। भीम और घटोत्कच खेलते थे इस शतरंज से : यहां के निवासियों कि मान्यता है कि इन गोटियों से भीम और उसका पुत्र घटोत्कच शतरंज खेलते थे। इस जगह पांडवो ने अपने वनवास का काफी समय गुजारा किया था। मान्यता अनुसार जब वनवास काल में पांडवों का महल षड़यंत्र के चलते जलकर खाक हो गया था तब वे एक गुप्त रास्ते से वहां से एक दूसरे वन में चले गए थे। इस वन में हिडिंब नामक राक्षस अपनी बहन हिडिंबा के साथ रहता था। कहते हैं कि एक दिन हिडिंब ने अपनी बहन हिडिंबा को वन में भोजन की तलाश करने के लिए भेजा और इसी दौरान राक्षसी हिडिंबा ने भीम को देख लिया। बलशाली भीम को देखकर राक्षसी हिडिंबा का मान भीम पर आ गया। उसने इस प्रेम के चलते भीम और उसके परिवार को छोड़ दिया। जब हिडिंब को यह पता चला तो उसने पाण्डवों पर हमला बोल दिया। भीम का हिडिंब से भयानक युद्ध हुआ और अंत: हिडिंब मारा गया। हिडिंब की मौत के बाद हिडिंबा और भीम का विवाह हुआ और कुछ काल तक भीम वहीं रहे। विवाह उपरान्त भीम और हिडिम्बा को घटोत्कच नामक पुत्र की प्राप्ति हुई। घटोत्कच अपनी मां के समान विशाल काया वाला निकला।

## इन्हें भी देखें
* दीमापुर ज़िला
* धनसीरी नदी
* कछारी राज्य

## सन्दर्भ

श्रेणी:दीमापुर ज़िला
श्रेणी:नागालैण्ड के नगर
श्रेणी:दीमापुर ज़िले के नगर
नाम्ची

**नाम्ची** (Namchi) भारत के सिक्किम राज्य के दक्षिण सिक्किम ज़िले में स्थित एक शहर है। यह ज़िले का मुख्यालय भी है। राष्ट्रीय राजमार्ग ७१० यहाँ से गुज़रता है।

## इन्हें भी देखें
* दक्षिण सिक्किम ज़िला

## सन्दर्भ

श्रेणी:सिक्किम के नगर
श्रेणी:दक्षिण सिक्किम ज़िला
श्रेणी:दक्षिण सिक्किम ज़िले के नगर
दिलीप वेंगसरकर

**दिलीप वेंगसरकर** भारत के भूतपूर्व क्रिकेट खिलाड़ी हैं। इन्होंने टेस्ट क्रिकेट और एक दिवसीय क्रिकेट दोनों में एक समान प्रसिद्धी हासिल की। कुछ वर्षों के लिये इन्होंने भारतीय क्रिकेट दल के कप्तान की भूमिका भी निभाई।

## सन्दर्भ

श्रेणी:भारतीय क्रिकेट खिलाड़ी
श्रेणी:1956 में जन्मे लोग
श्रेणी:जीवित लोग
श्रेणी:महाराष्ट्र के लोग
श्रेणी:भारतीय क्रिकेट कप्तान
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:अर्जुन पुरस्कार के प्राप्तकर्ता
हमीरपुर, हिमाचल प्रदेश

**हमीरपुर** भारत के हिमाचल प्रदेश प्रान्त का एक शहर है। हिमाचल की निचली पहाडि़यों पर स्थित हमीरपुर जिला समुद्र तल से ४०० से ११०० मीटर की ऊंचाई पर स्थित है। चीड़ के पेड़ों से घिरा यह शहर हिमाचल के अन्‍य शहरों से सामान्‍यत: कम ठंडा है। कांगडा जिले से अलग करने के बाद १९७२ में हमीरपुर अस्तित्‍व में आया था। सर्दियों में ट्रैकिंग और कैंपिग के लिए यह शहर तेजी से विकसित हो रहा है। हिमाचल प्रदेश और पडोसी राज्‍यों के शहरों से यहां आसानी से पहुंचा जा सकता है। यहां के कुछ ऐतिहासिक और धार्मिक स्‍थल इस जिले की प्रसिद्धी के कारण हैं। हमीरपुर का देवसिद्ध मंदिर, सुजानपुर टीहरा और नादौन खासे लोकप्रिय हैं। शिमला-धर्मशाला रोड़ पर स्थित हमीरपुर टाउन यहां का जिला मुख्‍यालय है।

## भूगोल
,
## मुख्य आकर्षण
### देयोटसिद्ध मंदिर
 Deot Sidh mandir 
बाबा बालक नाथ का यह गुफा मंदिर पूरे साल श्रद्धालुओं से भरा रहता है। बिलासपुर की सीमा पर स्थित यह मंदिर चारों तरफ के सड़क मार्ग से आसानी से पहुंचा जा सकता है। नवरात्रों के अवसर पर बाबा का आशीर्वाद लेने के लिए यहां लोग बड़ी संख्‍या में पहुंचते हैं। इस मौके पर सरकार लोगों के ठहरने की उचित टेंट कालोनी 
की व्‍यवस्‍था करती है और उसमें पानी, शौच आदि बहुत सी सुविधाएं उपलब्ध कराईं जाती हैं।

### नादौन
यह नगर उस समय चर्चा में आया जब कांगड़ा शासकों ने अपनी राजधानी कांगड़ा किला जहांगीर की सेना से हारने के बाद यहां स्‍थानांतरित कर दी। उसके बाद राजा संसार चंद ने कांगड़ा किले को फिर से जीत लिया और कांगड़ा घाटी का शक्तिशाली शासक के रूप में आसीन हुआ। तब से नादौन का महत्‍व कम हो गया। शिमला-धर्मशाला मार्ग पर स्थित यह नगर व्‍यास नदी के किनारे बसा है। नादौन हमीरपुर से २० और कांगड़ा से ४३ किमी की दूरी पर है। इस शांत नगर में एक शिव मंदिर और प्राचीन महल बना हुआ है। प्राचीन महल में उस काल की कुछ चित्रकारियां देखी जा सकती है। ज्‍वालाजी का मंदिर भी यहां से अधिक दूर नहीं है। व्‍यास नदी के तट पर स्थित होने के कारण यहां फिशिंग और राफ्टिंग की भी व्‍यवस्‍था है।
नादौन से मात्र 1 किलोमीटर दूरी पर अमतर नामक गाँव मे क्रिकेट स्टेडियम का निर्माण किया गया है।

### सुजानपुर टीहरा
सुजानपुर टीहरा हमीरपुर से २२ किमी की दूरी पर है। यह स्‍थान एक जमाने में कटोक्ष वंश की राजधानी थी। यहां बने एक प्राचीन किले को देखने के लिए लोगों का नियमित आना जाना लगा रहता है। यहां एक विशाल मैदान है जिसमें चार दिन तक होली पर्व आयोजित किया जाता है। यहां एक सैनिक स्‍कूल भी स्थित है। धार्मिक केन्‍द्र के रूप में भी यह स्‍थान खासा लोकप्रिय है और यहां नरबदेश्‍वर, गौरी शंकर और मुरली मनोहर मंदिर बने हुए हैं। स स‍ाहसिक और रोमांचप्रिय पर्यटकों को सुजानपुर काफी पसंद आता है क्‍योंकि वे यहां पैराग्‍लाइडिंग, एंगलिंग, राफ्टिंग और ट्रैकिंग जैसी गतिविधियों का आनंद ले सकते हैं।

## आवागमन
;वायु मार्ग
कांगड़ा जिले का गग्‍गल एयरपोर्ट यहां का निकटतम एयरपोर्ट है।

;रेल मार्ग
हमीरपुर का निकटतम ब्रोड गैज रेलवे स्‍टेश्‍ान ऊना है। रानीताल यहां का नजदीकी नैरो गैज रेलवे स्‍टेशन है जो पठानकोट-जोगिन्‍दर नगर रेल लाइन पर पड़ता है। हमीरपुर के लिए यहां से नियमित बसें चलती रहती हैं।

;सड़क मार्ग
हिमाचल का लगभग पूरा क्षेत्र सड़क मार्ग से हमीरपुर से जुड़ा है। हिमाचल प्रदेश के लगभग सभी शहरों और पड़ोसी शहरों से यहां के लिए बस सेवाएं उपल्‍ाब्‍ध हैं। 

## सन्दर्भ

श्रेणी:हिमाचल प्रदेश के शहर
श्रेणी:हमीरपुर, हिमाचल प्रदेश
श्रेणी:हमीरपुर ज़िला, हिमाचल प्रदेश
श्रेणी:हमीरपुर ज़िले, हिमाचल प्रदेश के नगर
दमन और दीव

**दमन और दीव** मुंबई के समीप अरब सागर में स्थित द्वीप समूह हैं जो भारत का एक केन्द्र शासित प्रान्त है। यहाँ की राजधानी दमन है।

## दमन
केंद्र शासित प्रदेश दमन गुजरात राज्‍य के वलसाड जिला के नजदीक स्थित है। पहले यह पुर्तगालियों के कब्‍जे में था। स्‍वतंत्रता के बहुत बाद तक यह पुर्तगालियों के कब्‍जे में रहा। 1961 ई. जब गोवा को पुर्तगालियों के कब्‍जे से मुक्‍त कर भारत में मिलाया गया, उसी समय दमन को भी भारत में शामिल कर लिया गया। उस समय इसे गोवा में मिला दिया गया था। 1987 ई. में इसे अलग से केंद्र शासित प्रदेश का दर्जा दिया गया।

### मुख्य आकर्षण
#### दमनगंगा नदी
दमनगंगा नदी 72 वर्ग किलोमीटर क्षेत्रफल वाले इस केंद्र शासित प्रदेश को दो भागों, नानी दमन (छोटा दमन) तथा मोटी दमन (बड़ा दमन) में बांटती है। होटल तथा रेस्‍टोरेंट नानी दमन में स्थित है जबकि प्रशासनिक भवन तथा चर्च बड़े दमन अर्थात मोती दमन में स्थित है। मोटी दमन में दमनगंगा टूरिस्‍ट काम्‍पलेक्‍स भी है। इस काम्‍पलेक्‍स में कैफे, कॉटेज तथा झरने भी हैं।

#### मोटी दमन
मोटी दमन में अनेक चर्च स्थित है। यहां का सबसे प्रसिद्ध चर्च कैथेडरल बोल जेसू है। इसका निर्माण 1603 ई. में हुआ था। इस कैथेडरल में लकड़ी की बहुत सुंदर कारीगरी की गई है। इस चर्च की दीवारों पर की गई चित्रकारी भी काफी आकर्षक है। इन चित्रों में ईसा मसीह को चित्रित किया गया है। इसी के पास सत्‍य सागर उद्यान भी है। इस उद्यान में शाम के समय घूमने का एक अलग ही मजा है। इस उद्यान में रेस्‍टोरेंट तथा बार की व्‍यवस्‍था भी है।

#### नानी दमन
संत जेरोम किला नानी दमन में 1614 ई. से 1627 ई. के बीच बना था। इस किले का निर्माण मुगल आक्रमणों से सुरक्षा के लिए किया गया था। इस किले में तीन बुर्ज हैं। इस किले सामने नदी बहती है। इस किले में इसके संरक्षक संत की मूर्त्ति स्‍थापित है। इस समय इस किले में एक कब्रिस्‍तान तथा एक स्‍कूल है।

#### देविका बीच
यह बीच दमन से 5 किलोमीटर उत्तर में स्थित है। इस बीच के पास पर्यटकों की सुविधा के लिए रेस्‍टोरेंट, बार तथा होटल की व्‍यवस्‍था है। इस बीच में स्‍नान नहीं करना चाहिए क्‍योंकि इस बीच में पानी के अंदर पत्‍थर है। यहां पर दो पुर्तगाली चर्च भी हैं।

#### जैमपोरे बीच
यह बीच नानी दमन के दक्षिण में स्थित है। यह एक प्रसिद्ध पिकनिक स्‍पॉट है। यहां से समुद्र का नजारा बहुत सुंदर दिखता है।

### भोजन
यहां के सभी होटलों में आमतौर पर रेस्‍टोरेंट हैं। किदादे दमन होटल में रेस्‍टोरेंट भी है। इस रेस्‍टोरेंट में केकड़ा तथा झींगा मछली का लजीज व्‍यंजन परोसा जाता है। यहां के शेफ का कहना है कि आप जिस तरह का भोजन मांगें आपको यहां मिल जाएगा। सैंडी रिजॉर्ट में भी खाने पीने की अच्‍छी व्‍यवस्‍था है। होटल मिरामर्स सी फूड तथा दक्षिण भारतीय भोजन के लिए प्रसिद्ध है। जजीरा उदय रेस्‍टोरेंट भी सी फूड के लिए प्रसिद्ध है।

## दीव
केंद्र शासित प्रदेश दीव गुजरात राज्‍य के जूनागढ़ जिला के नजदीक स्थित है।

## राजनीति
भारत की लोकसभा में दमन एवं दीव के लिए एक सीट आबंटित है। वर्तमान अठारहवीं लोकसभा में यहाँ का प्रतिनिधित्व श्री उमेशभाई पटेल कर रहे हैं जो कि निर्दलीय से संबद्ध हैं। 	

## सन्दर्भ

श्रेणी:भारत के केन्द्र शासित प्रदेश
श्रेणी:दमन और दीव
श्रेणी:लोक सभा निर्वाचन क्षेत्र
पाकुड़

**पाकुड़** (Pakur) भारत के झारखंड प्रान्त का एक शहर है। यह पाकुड़ ज़िले का मुख्यालय है। पाकुड़ को पत्थर नगरी भी कहा जाता है। यहां के पत्थर एशिया के बेहतरीन पत्थरों में एक है। पाकुड़ के मुख्य व्यवसायिक स्त्रोत कोयला एवं पत्थर के खदान हैं। पाकुड़ के सिदो कान्हू मुर्मू पार्क में स्थित मार्टिलो टावर 1855 ई० के हूल क्रांति का प्रतीक है। पाकुड़  में झारखण्ड का प्रथम फिजिकल अकादमी अवस्थित है जहाँ से इस जिले  के आस पास के छात्रों को सेना में शामिल होने का स्वर्णिम अवसर प्राप्त हुआ है। राजू नंदन साहा जो ट्रेनर भी  है ने इसे 1 अगस्त 2021 को निःशुल्क स्थापित किया है।   

## इन्हें भी देखें
* पाकुड़ ज़िला  * आर.एन.एस. अकादमी    (RNS ACADEMY)  

## सन्दर्भ

श्रेणी:झारखंड के शहर
श्रेणी:पाकुड़ ज़िला
श्रेणी:पाकुड़ ज़िले के नगर
साक्षरता

साक्षरता (दीर्घ सन्धि: स + अक्षर) का अर्थ है पढ़ना और लिखना जानना। । अलग-अलग देशों में साक्षरता के अलग-अलग मानक हैं। भारत में राष्ट्रीय साक्षरता मिशन के अनुसार अगर कोई व्यक्ति अपना नाम लिख और पढ़ सकता है तो वह साक्षर माना जायेगा।

## साक्षरता दर
किसी देश या राज्य की साक्षरता दर वहाँ की कुल जनसँख्या और साक्षर लोगों के अनुपात को कहा जाता है। अधिकाँश इसे प्रतिशत के रूप में दर्शाया जाता है। लेकिन कभी-कभी इसे प्रति-कोटि (हर हज़ार की दर पर) के रूप में भी दर्शाया जाता है।

### सूत्र
इसका गणितीय सूत्र है:
साक्षरता दर प्रतिशत = शिक्षित जनसंख्या/कुल जनसंख्या * 100

यह बताता है कि हर सौ लोगों में से कितने लोग साक्षर हैं।

### भारत में स्थिति
आज़ादी के समय भारत की साक्षरता दर मात्र बारह (१२%) प्रतिशत थी जो बढ़ कर लगभग चोहत्तर (७४%) प्रतिशत हो गयी है। परन्तु अब भी भारत संसार के सामान्य दर (पिच्यासी प्रतिशत ८५%) से बहुत पीछे है। भारत में संसार की सबसे अधिक अनपढ़ जनसंख्या निवास करती है।
वर्तमान स्थिति कुछ इस प्रकार है:
* पुरुष साक्षरता: बयासी प्रतिशत (८२%)
* स्त्री साक्षरता: पैंसठ प्रतिशत (६५%)
* सर्वाधिक साक्षरत दर (राज्य): **केरला** (चोरान्वे प्रतिशत ९४%)
* न्यूनतम साक्षरता दर (राज्य): **बिहार** (चौसठ प्रतिशत ६४%)
* सर्वाधिक साक्षरता दर (केन्द्र प्रशासित प्रदेश): लक्षद्वीप (बानवे प्रतिशत ९२%)

जब से भारत ने शिक्षा का अधिकार लागू किया है, तब से भारत की साक्षरता दर तेज़ी से बढ़ी है। केरला, हिमाचल, मिज़ोरम, तमिल नाडू और राजस्थान में हुए विशाल बदलावों ने इन राज्यों की काया पलट कर दी है, और लगभग सभी बच्चों को अब वहाँ शिक्षा प्रदान की जाती है। बिहार में शिक्षा सबसे बड़ी समस्या है जिससे सरकार जूझ रही है। वहाँ गरीबी की दर इतनी अधिक है कि लोग जीवन की मूल-भूत आवश्यकताएं जैसे रोटी, कपड़ा और मकान का भी जुगाड़ नहीं कर पाते। वे किताबों का खर्च नहीं उठा पाते।

## इन्हें भी देखें
*विधिक साक्षरता (या, कानूनी साक्षरता)
*सूचना साक्षरता

श्रेणी:साक्षरता मिशन
श्रेणी:ज्ञान
किरोड़ीमल महाविद्यालय

**किरोड़ीमल महाविद्यालय** दिल्ली विश्वविद्यालय के उत्तरी परिसर में स्थित एक प्रमुख महाविद्यालय है।  इस महाविद्यालय के पढ़े छात्र-छात्राये देश विदेशो में अनेक महत्वपूर्ण पदों पर कार्यरत है। 

## सन्दर्भ

श्रेणी:दिल्ली विश्वविद्यालय
खरसावाँ

**खरसावाँ** (Kharsawan) भारत के झारखण्ड राज्य के सराइकेला खरसावाँ ज़िले में स्थित एक शहर है। यहाँ एक रेल स्टेशन है।

## इन्हें भी देखें
* सराइकेला खरसावाँ ज़िला
* झारखण्ड

## सन्दर्भ

श्रेणी:झारखंड के शहर
श्रेणी:सराइकेला खरसावाँ ज़िला
श्रेणी:सराइकेला खरसावाँ ज़िले के नगर
पुरुलिया

**पुरुलिया** (Purulia) भारत के पश्चिम बंगाल राज्य के पुरुलिया ज़िले में स्थित एक नगर है। यह ज़िले का मुख्यालय भी है और झारखण्ड और पश्चिम बंगाल की सीमा पर स्थित है।

## भूगोल
पुरुलिया "मानभुम सिटी" के रूप में भी जाना जाता है। शहर 1876 में गठित किया गया था। पुरुलिया नगर के दक्षिण में कंगसाबती नदी (कांसाई नदी) बहती है। पुरुलिया जिला 6251 वर्ग किमी क्षेत्र में फैला हुआ है। यह छोटा नागपुर पठार की सबसे छोटी श्रेणी में अवस्थित है। क्षेत्र में कम ऊंचाई की छोटी पहाड़ियां व टीले और मैदानी भूमि हैं।

### जगह
पुरुलिया 23.33°N 86.37°E पर स्थित है।[5] इसकी औसत ऊंचाई 228 मीटर (748 फीट) है।

### क्षेत्र सिंहावलोकन
पुरुलिया जिला छोटा नागपुर पठार का सबसे निचला चरण है। सामान्य परिदृश्य बिखरी हुई पहाड़ियों वाली लहरदार भूमि है।पुरुलिया सदर उपखंड जिले के मध्य भाग को कवर करता है। उपखण्ड की 83.80% जनसंख्या ग्रामीण क्षेत्रों में रहती है। साथ में दिया गया नक्शा पुरुलिया शहर के आसपास कुछ शहरीकरण को दर्शाता है।18.58% आबादी, जो जिले के उपविभागों में सबसे अधिक है, शहरी क्षेत्रों में रहती है। उपखंड में 4 जनगणना शहर हैं। कांगसबाती (स्थानीय रूप से कंसाई कहा जाता है) उपखंड से होकर बहती है। उपविभाग में पुराने मंदिर हैं, उनमें से कुछ 11वीं शताब्दी या उससे पहले के हैं।फोकस शिक्षा पर है - विश्वविद्यालय, सैनिक स्कूल, बोंगाबारी में रामकृष्ण मिशन विद्यापीठ, हटुआरा में आगामी मेडिकल कॉलेज, आदि।

## संस्कृति
यह "चौधरी नृत्य" के लिए प्रसिद्ध है। छऊ नृत्य पुरुलिया का प्रमुख मुखोटा नृत्य है। नृत्य पौराणिक धार्मिक कथा जैसे रामायण और महाभारत की कहानी पर आधारित होता है। वीर रस के इस नृत्य को पहले सिर्फ पुरुष ही करते हैं। जिसमें महिलाओं की भूमिका भी पुरुष निभाते हैं। इन दिनों कई लड़कियां भी इस नृत्य को सीख रही हैं और देश विदेश में प्रस्तुतियां दे रहीं हैं। इस नृत्य आज काफी लोकप्रिय हो हैं। 

## आवागमन
* **सड़क** - राष्ट्रीय राजमार्ग 18 यहाँ से गुज़रता है और इसे कई अन्य स्थानों से जोड़ता है।
* **रेल** - पुरुलिया रेलवे जंक्शन से कई स्थानों के लिए रेल यातायात उपलब्ध है।

## पुरुलिया का रामकृष्ण मिशन विद्यापीठ
"रामकृष्ण मिशन विद्यापीठ" प्राचीन गुरुकुल प्रणाली है जिसकी विचारधारा के शांत वातावरण के साथ लड़कों के लिए एक आवासीय स्कूल द्वारा स्वामी विवेकानंद ने स्थापित की थी। सैनिक स्कूल रांची रोड पर है। GRK डीएवी एक आवासीय स्कूल आर्य समाज, स्वामी दयानंद द्वारा की स्थापना की की विचारधाराओं पर आधारित है। भगवान चर्च स्कूल की एक सुबह (Bhatbhandh) बैच और एक दिन बैच (रांची रोड) है। स्कूलों की प्राचीनतम पुरुलिया जिला है जो 1853 में स्थापित किया गया था।

## इन्हें भी देखें
* छऊ नृत्य
* कांसाई नदी
* पुरुलिया ज़िला

## सन्दर्भ

श्रेणी:पश्चिम बंगाल के शहर
श्रेणी:पुरुलिया ज़िला
श्रेणी:पुरुलिया ज़िले के नगर
*
बुद्धदेव भट्टाचार्य

**बुद्धदेव भट्टाचार्य** (; १ मार्च १९४४, - 8 अगस्त 2024) भारतीय राजनीतिज्ञ तथा पश्चिम बंगाल के भूतपूर्व मुख्यमंत्री थे। वे मार्क्सवादी कम्युनिस्ट पार्टी के पोलित ब्यूरो सदस्य भी रहे। वे २००० से २०११ तक पश्चिम बंगाल के मुख्यमंत्री रहे। वो जाधवपुर विधानसभा क्षेत्र से १४ मई २०११ तक विधायक रहे। २४ वर्षों तक विधायक रहने के बाद वो अपनी ही सरकार के पूर्व मुख्य सचिव मनीष गुप्ता से १६,६८४ मतों से पराजित हो गये थे। वो अपने ही विधानसभा क्षेत्र से हारने वाले पश्चिम बंगाल के दूसरे मुख्यमंत्री हैं। उनसे पहले प्रफुल चन्द्र सेन १९६७ में अपने ही निर्वाचन क्षेत्र से हारे थे।

## प्रारंभिक जीवन
भट्टाचार्य का जन्म ब्रिटिश राज के दौरान 1 मार्च 1944 को कलकत्ता में एक बंगाली ब्राह्मण परिवार में हुआ था। उनके दादा, कृष्णचंद्र स्मृतितीर्थ, एक संस्कृत विद्वान थे, जिन्होंने पुरोहित दर्पण नामक एक पुरोहिती पुस्तिका की रचना की थी, जो पश्चिम बंगाल के बंगाली हिंदू ब्राह्मणों के बीच आज भी लोकप्रिय है। बुद्धदेव के पिता, नेपालचंद्र, पुरोहिती में शामिल नहीं हुए थे और हिंदू धार्मिक सामग्री बेचने के लिए समर्पित पारिवारिक प्रकाशन, सारस्वत पुस्तकालय से जुड़े थे।कवि सुकांत भट्टाचार्य नेपालचंद्र के चचेरे भाई थे। शैलेंद्र सरकार विद्यालय के पूर्व छात्र, बुद्धदेव ने कोलकाता के प्रेसीडेंसी कॉलेज में बंगाली साहित्य का अध्ययन किया और बंगाली (ऑनर्स) में बी.ए. की डिग्री प्राप्त की। इसके बाद वे दमदम स्थित आदर्श शंख विद्या मंदिर विद्यालय में शिक्षक के रूप में कार्यरत हो गए।

## राजनीतिक करियर
**प्रारंभिक करियर (1966-1971):**भट्टाचार्य 1966 में माकपा के प्राथमिक सदस्य के रूप में पार्टी में शामिल हुए। खाद्य आंदोलन में सक्रिय भूमिका निभाने के अलावा, उन्होंने 1968 में वियतनाम के मुद्दे का भी समर्थन किया। 1968 में, उन्हें माकपा की युवा शाखा, डेमोक्रेटिक यूथ फेडरेशन का राज्य सचिव चुना गया, जिसका बाद में डेमोक्रेटिक यूथ फेडरेशन ऑफ इंडिया में विलय हो गया। वे 1981 तक इस पद पर रहे, जब उनके बाद बोरेन बसु ने कार्यभार संभाला। प्रमोद दासगुप्ता ने उनका मार्गदर्शन किया।

## सन्दर्भ

## बाहरी कड़ियाँ

*माकपा जालस्थल पर जीवनी लेख

श्रेणी:1944 में जन्मे लोग
श्रेणी:भारतीय कम्युनिस्ट पार्टी (मार्क्सवादी) के राजनीतिज्ञ
श्रेणी:पश्चिम बंगाल के मुख्यमंत्री
श्रेणी:जीवित लोग
मोज़ाम्बीक

**मोज़ांबीक़** (पुर्तगाली: Moçambique) दक्षिणपूर्वी अफ़्रीका में स्थित एक देश है जो पूर्व में हिन्द महासागर से, उत्तर में तंज़ानिया से, पश्चिमोत्तर में मालावी और ज़ाम्बिया से. पश्चिम में ज़िम्बाब्वे से और दक्षिण में स्वाज़ीलैंड और दक्षिण अफ़्रीका से बंधा हुआ है। पहली से पांचवी सदी ईसवी में यहाँ उत्तर और पश्चिम से बांटू-भाषी लोग आ बसे, जिसके बाद स्वाहिली-भाषी और फिर अरब लोगों का प्रभाव रहा। सन् 1498 में पुर्तगाली खोजयात्री वास्को दा गामा जो अपनी नौकाएँ लेकर भारत जा रहा था रास्ते में यहाँ आ धमका। 1505 में पुर्तगाल ने मोज़ांबीक़ पर अपना राज घोषित कर दिया और मोज़ांबीक़ उसका उपनिवेश (कोलोनी) बन गया। पुर्तगाली ज़माने में बहुत से भारतीय मूल के लोग भी मोज़ांबीक़ जा बसे और वे 2007 में आबादी का 0.08% थे। 1975 में मोज़ांबीक़ आज़ाद हुआ। 1977 से 1992 में यहाँ एक ज़बरदस्त गृह युद्ध चला।

## इन्हें भी देखें
* दक्षिण अफ़्रीका

## सन्दर्भ


श्रेणी:मोज़ाम्बीक
श्रेणी:अफ़्रीका के देश
श्रेणी:भूतपूर्व पुर्तगाली उपनिवेश
श्रेणी:१९७५ में स्थापित देश या क्षेत्र
श्रेणी:पुर्तगाली-भाषी देश व क्षेत्र
अंबानी परिवार

**अंबानी परिवार** भारत का एक औद्योगिक घराना है। धीरूभाई अंबानी द्वारा छोटे स्तर पर शुरु किया गयी एक कंपनी भारत और एशिया के सबसे बड़े औद्योगिक घरानों में से है। तेल, टेलीकाम से ले कर बहुत से क्षेत्रों में इस परिवार का दबदबा है। आजकल धीरूभाई के बेटों अनिल अंबानी और मुकेश अंबानी में चल रहे पारिवारिक विवाद के कारण यह परिवार विवाद और चर्चा का विषय बना |

### अम्बानी परिवार के व्यवसाय
देश की निजी क्षेत्र की सबसे बड़ी कंपनी रिलायंस इंडस्ट्रीज के चेयरमैन और मैनेजिंग डायरेक्टर मुकेश अंबानी देश के सबसे अमीर बिजनेसमैन हैं। 19 अप्रैल को उन्होंने 59वां बर्थडे मनाया। मुकेश अंबानी ने 1981 में रिलायंस का काम संभाला और रिलायंस इंडस्ट्रीज को नए मुकाम तक पहुंचाया। दुनिया की सबसे बड़ी पेट्रोलियम रिफायनरी बनाई...

श्रेणी:भारतीय परिवार
पंचकुला

**पंचकुला** (Panchkula) भारत के हरियाणा राज्य के पंचकुला ज़िले में स्थित एक नगर है। यह ज़िले का मुख्यालय भी है और चण्डीगढ़ के शहरी क्षेत्र का हिस्सा माना जाता है।

## नामोत्पत्ति
पंचकुला शब्द संस्कृत से लिया गया है पंच (संस्कृत: पंच) (पांच) और कुला (संस्कृत: कुला) (नहरों)  जिसका मतलब है "5 नहरों का शहर"।

## विवरण
इस शहर की स्थापना 15 अगस्त 1995 को करी गई थी। चण्डीगढ़ की तरह, पंचकुला भी एक नियोजित शहर है। शहर मे मौरनी की पहाड़िया हैं , जिसकी सबसे उची चोटी 1,514 मीटर ऊँची करोह है। इसका कुछ भाग वनों से ढका है और पास में रैतान वन्य जीव अभ्यारण तथा 1975 में स्थापित बीर शिकारगढ वन्य जीव अभ्यारण स्थित हैं। पंचकुला मे पालतु पशु चिकित्सा केन्द्र है। यहाँ गिर प्रजनन केन्द्र (1992-93) और गिद्द प्रजनन केन्द्र (2006) हैं। पंचकुला में योग व प्राकृतिक चिकीत्सा केन्द्र भी हैं। प्रसिद्ध सुखना झील और टिकरताल झील पंचकुला में हैं।

## इन्हें भी देखें
* पंचकुला ज़िला

## सन्दर्भ

श्रेणी:हरियाणा के शहर
श्रेणी:पंचकुला ज़िला
श्रेणी:भारत में नियोजित नगर
श्रेणी:पंचकुला ज़िले के नगर
*
सुमित सरकार

**सुमित सरकार** भारत के एक सुप्रसिद्ध इतिहासविद हैं और दिल्ली विश्वविद्यालय में अध्यापन करते हैं। इन्होंनें आधुनिक भारत के इतिहास पर कई महत्वपूर्ण पुस्तकों की रचना की है और बहुत से शोध प्रबंधों का निर्देशन किया है।

## प्रमुख पुस्तकें
* आधुनिक भारत-सुमित सरकाऱ
* सामाजिक इतिहासलेखन की चुनौती

## सन्दर्भ

श्रेणी:इतिहास
श्रेणी:इतिहासकार
श्रेणी:सबाल्टर्न अध्ययन
श्रेणी:जीवित लोग
श्रेणी:1939 में जन्मे लोग
टाटा इस्पात

225px|thumb|right
**टाटा स्टील** (पूर्व में **टाटा आयरन ऐंड स्टील कंपनी लिमिटड**) अर्थात **टिस्को** के नाम से जाने जाने वाली यह भारत की प्रमुख इस्पात कंपनी है। जमशेदपुर स्थित इस कारखाने की स्थापना 1907 में की गयी थी। यह दुनिया की पांचवी सबसे बडी इस्पात कंपनी है जिसकी वार्षिक उत्पादन क्षमता २८ मिलियन टन है। यह फार्च्यून ५०० कंपनियों में भी शुमार है जिसमें इसका स्थान ३१५ वां है। कम्पनी का मुख्यालय मुंबई में स्थित है। यह बृहतर टाटा समूह की एक अग्रणी कंपनी है। टाटा स्टील भारत की सबसे ज्यादा मुनाफा कमाने वाली नीजि क्षेत्र की दूसरी बडी कंपनी भी है जिसकी सकल वार्षिक आय १,३२,११० करोड रुपये है जिसमें ३१ मार्च २००८ को समाप्त हुए वर्ष में शुद्ध लाभ १२,३५० करोड रुपये दर्ज किया गया था।

कंपनी का मुख्य प्लांट जमशेदपुर, झारखंड में स्थित है हलाकि हाल के अधिग्रहणो के बाद इसने बहुराष्ट्रीय कम्पनी का रूप हासिल कर लिया है जिसका काम कई देशों में होता है। वर्ष २००० में इसे दुनिया में सबसे कम लागत में इस्पात बनाने वाली कंपनी का खिताब भी हासिल हुआ। २००५ में इसे दुनिया में सर्वश्रेष्ट इस्पात बनाने का खिताब भी मिला था वर्ल्ड स्टील डायनेमिक्स। कंपनी मुंबई स्टॉक एक्सचेंज के साथ साथ नेशनल स्टाक एक्सचेंज में भी सूचित है एवं वर्ष २००७ के आंकडो के अनुसार इसमें लगभग ८२,७०० कर्मचारी कार्यरत हैं।

टाटा लौह इस्पात मुम्बई, कोलकाता, रेल्वे मागॆ के बहुत निकट स्थित है। सयंत्र को प्रयाप्त जल सुवणॆ रेखा,खार, कोई        नदियो से, लोहा नोआमण्ङी और बादाम पहाड से मिल जाता है। कोयला झारिया व रानीगंज, बोकारो से प्राप्त होता है।

240 किलोमीटर दूर कोलकाता बन्दरगाह है, जँहा से मशीनो का आयात एवं इस्पात के निर्यात कि सुविघा रहती है।

यह भारत का पहला कारखाना है जँहा भारत का 20% इस्पात तैयार होता है।

## सन्दर्भ

## वाहय सूत्र
* टाटा स्टील का हिन्दी जालघर

श्रेणी:टाटा समूह
श्रेणी:बीएसई सेंसेक्स
श्रेणी:जमशेदपुर
श्रेणी:झारखंड की अर्थव्यवस्था
श्रेणी:भारतीय कंपनियाँ
वायुदूत

**वायुदूत** भारत के सार्वजनिक क्षेत्र की एक विमान सेवा कंपनी है जो दूर दराज के इलाकों के लिये हेलीकाप्टर सेवा मुहैया कराती है।
सोनारी हवाई-अड्डा

**सोनारी [[विमानक्षेत्र|हवाई अड्डा]]** झारखंड प्रान्त में स्थित जमशेदपुर स्थित घरेलू हवाई-अड्डा। इसका ICAO कोड है: VEJS , और IATA कोड है: IXW  । यह जमशेदपुर स्थित एक स्थानीय हवाई अड्डा है। पहले यह वायुदूत की सेवाओं द्वारा कोलकाता जैसे नगरों से जुड़ा था। परंतु अभी यहाँ कोई सार्वजनिक विमान नहीं आता। आमतौर पर इस हवाई अड्डे का उपयोग कुछ विमान चालन प्रशिक्षण क्लबों और टिस्को के अधिकारियों द्वारा किया जाता है।

## सन्दर्भ

 

श्रेणी:झारखंड के विमानक्षेत्र
श्रेणी:झारखंड में स्थापत्य
खड़कई नदी

**खड़कई** नदी झारखंड के दक्षिण पश्चिम हिस्से में बहने वाली एक पहाड़ी नदी है।

यह नदी न केवल सिंचाई और जल आपूर्ति का स्रोत है, बल्कि इसके किनारे कई छोटे-छोटे गाँव बसे हैं जहाँ लोग इसकी जलधारा पर निर्भर रहते हैं।

## नदी की लम्बाई (किलोमीटर मे)
17 किलोमीटर 

## अपवाह तन्त्र
## सहायक नदियां
## मुहाना == स्वर्णरेखा नदी

श्रेणी:भारत की नदियाँ
श्रेणी:झारखंड
श्रेणी:जमशेदपुर
श्रेणी:नदी
हुडको झील

**हुडको झील** जमशेदपुर में छोटा गोविंदपुर और टेल्को कालोनी के बीच स्थित टाटा मोटर्स द्वारा निर्मित एक कृत्रिम झील है। कंपनी द्वारा इस क्षेत्र को एक पिकनिक स्पाट के रूप में विकसित किया गया है।

श्रेणी:भारत की झीलें
श्रेणी:जमशेदपुर
श्रेणी:पर्यटन
श्रेणी:झारखंड
जादूगोड़ा

**जादूगोड़ा** (Jadugora) भारत के झारखण्ड राज्य के पूर्वी सिंहभूम ज़िले में स्थित एक शहर है।

## विवरण
जादूगोड़ा अपने यूरेनियम की खानों के लिये मशहूर है। जादूगोड़ा का पुराना नाम जारागोरा हुआ करता था। जादूगोड़ा में एक छोटी सी कॉलोनी है जिसमें यूरेनियम खान को नियंत्रित करने वाली कंपनी यूरेनियम कॉर्पोरेशन ऑफ इंडिया लिमिटेड में काम करने वाले लोग रहते हैं। कॉलोनी के आसपास अन्य लोग भी रहते हैं और इन छोटे छोटे गांवों के अलग अलग नाम हैं।

## इन्हें भी देखें
* पूर्वी सिंहभूम ज़िला

## सन्दर्भ

श्रेणी:पूर्वी सिंहभूम ज़िला
श्रेणी:झारखंड के शहर
श्रेणी:पूर्वी सिंहभूम ज़िले के नगर
चाकुलिया

**चाकुलिया** (Chakulia) भारत के झारखण्ड राज्य के पूर्वी सिंहभूम ज़िले में स्थित एक शहर है। यह पश्चिम बंगाल और झारखंड की सीमा पर स्थित है और हावड़ा टाटानगर मुख्य रेलमार्ग पर स्थित है।

## इन्हें भी देखें
* पूर्वी सिंहभूम ज़िला

## सन्दर्भ

श्रेणी:पूर्वी सिंहभूम ज़िला
श्रेणी:झारखंड के शहर
श्रेणी:पूर्वी सिंहभूम ज़िले के नगर
उपासनास्थल

प्रमुख उपासना स्थल

* गिरिजाघर
* विहार
* मस्ज़िद
* मन्दिर
* सिनेगाग
जूनीचीरो कोईजूमी

**जूनीचीरो कोईजूमी** (जन्म ८ जनवरी १९४२) एक जापानी सेवानिवृत्त राजनीतिज्ञ हैं, जिन्होंने २००१ से २००६ तक जापान के प्रधानमंत्री और लिबरल डेमोक्रेटिक पार्टी (एलडीपी) के अध्यक्ष के रूप में कार्य किया।

## जीवनी

८ जनवरी, १९४२ को जन्मे कोईजूमी एक प्रतिष्ठित राजनीतिक परिवार से आते हैं। उनके पिता, जुन्या कोईजूमी, प्रतिनिधि सभा के सदस्य थे और जापान रक्षा एजेंसी के महानिदेशक के रूप में कार्यरत थे। उनके दादा, माताजीरो कोईजूमी, डाक और दूरसंचार मंत्री थे और डाक निजीकरण के शुरुआती समर्थकों में से एक थे।

कोईजूमी ने १९६० में योकोसुका हाई स्कूल से और बाद में १९६७ में कीओ विश्वविद्यालय के अर्थशास्त्र संकाय से स्नातक की उपाधि प्राप्त की। उन्होंने १९७० में प्रतिनिधि सभा के सदस्य ताकेओ फुकुदा के सचिव के रूप में कार्य करते हुए राजनीति में प्रवेश किया। १९७२ में, कोईजूमी प्रतिनिधि सभा के लिए चुने गए, जिससे उनके लंबे और निर्बाध विधायी करियर की शुरुआत हुई, जिसमें उन्हें लगातार ग्यारह बार पुनः निर्वाचित किया गया।  १९७० और १९८० के दशक के दौरान, उन्होंने सरकार और लिबरल डेमोक्रेटिक पार्टी (एलडीपी) में विभिन्न प्रमुख पदों पर कार्य किया, जिनमें संसदीय उप-वित्त मंत्री (१९७९) और प्रतिनिधि सभा की वित्त समिति के अध्यक्ष (१९८७) शामिल हैं। १९८८ में उनका करियर कैबिनेट स्तर तक पहुँच गया जब उन्हें स्वास्थ्य एवं कल्याण मंत्री नियुक्त किया गया, यह पद उन्होंने विभिन्न प्रशासनों में तीन बार संभाला। १९९२ में, उन्होंने मियाज़ावा मंत्रिमंडल में डाक एवं दूरसंचार मंत्री के रूप में कार्य किया।

१९९५ और १९९८ में एलडीपी अध्यक्ष पद के लिए दो असफल प्रयासों के बाद, कोईजूमी २००१ में पार्टी के अध्यक्ष चुने गए। इसके बाद वे जापान के प्रधानमंत्री बने और २००६ में पद छोड़ने की घोषणा करने तक इस पद पर बने रहे। २००९ में उन्होंने आधिकारिक तौर पर राजनीति से संन्यास ले लिया।

## संदर्भ
भारतीय प्रौद्योगिकी संस्थान

**भारतीय प्रौद्योगिकी संस्थान** () भारत के 23 तकनीकी शिक्षा संस्थान हैं। ये संस्थान भारत सरकार  द्वारा स्थापित किये गये "राष्ट्रीय महत्व के संस्थान" हैं। 2018 तक, सभी 23 आईआईटी में स्नातक कार्यक्रमों के लिए सीटों की कुल संख्या 11,279 है।

## संस्थान
संस्थानों का एक विवरण :

## इतिहास
भारतीय प्रौद्योगिकी संस्थानों की स्थापना का इतिहास ईसवी सन १९४६ को जाता है जब जोगेंद्र सिंह नें भारत में उच्च शिक्षा के संस्थानों की स्थापना के लिए एक समिति का गठन किया। नलिनी रंजन सरकार की अध्यक्षता में गठित समिति नें भारत भर में ऐसे संस्थानों के गठन की सिफ़ारिश की। इन सिफ़ारिशों को ध्यान में रखते हुए पहले भारतीय प्रौद्योगिकी संस्थान की स्थापना कलकत्ता के पास स्थित खड़गपुर में १९५० में हुई। शुरुआत में यह संस्थान हिजली कारावास में स्थित था। १५ सितंबर १९५६ को भारत की संसद नें "भारतीय प्रौद्योगिकी संस्थान अधिनियम" को मंज़ूरी देते हुए इसे  "राष्ट्रीय महत्व के संस्थान" घोषित कर दिया।

इसी तर्ज़ पर अन्य संस्थानों की स्थापना बंबई (१९५८), मद्रास (१९५९), कानपुर (१९५९), तथा नई दिल्ली (१९६१) में हुई। असम में छात्र आंदोलन के चलते तत्कालीन भारतीय प्रधानमंत्री राजीव गान्धी नें असम में भी एक भारतीय प्रौद्योगिकी संस्थान की स्थापना का वचन दिया जिसके परिणामस्वरूप १९९४ में गुवाहाटी में आई आई टी की स्थापना हुई। सन २००१ में रुड़की स्थित रुड़की विश्वविद्यालय को भी भारतीय प्रौद्योगिकी संस्थान का दर्जा दिया गया।

## भारतीय प्रौद्योगिकी संस्थानों की महत्ता
भारतीय प्रौद्योगिकी संस्थानों में शिक्षित अभियंताओं तथा शोधार्थियों की पहचान भारत में ही नहीं पुरे विश्व में है। यद्यपि, यह पहचान मुख्यतः उन अभियंताओं से है, जिन्होने यहाँ से स्नातक की उपाधि प्राप्त की है।इन संस्थानों  की प्रसिद्धी के कारण, भारत में अभियांत्रिकी की पढाई करने का इच्छुक प्रत्येक विद्यार्थी इन संस्थानों में प्रवेश पाने की 'महत्वाकांक्षा' रखता है।इन संस्थानों में स्नातक स्तर की पढाई में प्रवेश एक संयुक्त प्रवेश परीक्षा (JEE) के आधार पर होता है। यह परीक्षा बहुत ही कठिन मानी जाती है और सिर्फ इस परीक्षा की तयारी के लिए देश भर में हजारों शिक्षण संस्थाए चलाये जा रहे हैं। इन संस्थानों की कभी कभी आलोचना की जाती है कि भारत की  जनता के मेहनत की कमाई के पैसों से पढकर निकलने वाले पैसा कमाने के लालच में स्वदेश छोडकर किसी अन्य देश में चले जाते हैं, जिसके कारण इससे भारत को अपेक्षित लाभ नहीं मिल पाता है।

## इन्हें भी देखें
* राष्ट्रीय प्रौद्योगिकी संस्थान
* अखिल भारतीय आयुर्विज्ञान संस्थान
* भारतीय प्रबन्धन संस्थान
* आईआईटी संयुक्त प्रवेश परीक्षा

## सन्दर्भ

## बाहरी कड़ियाँ
* प्रौद्योगिकी के क्षेत्र में केंद्रीय संस्थाएं : भारतीय प्रौद्योगिकी संस्थाएं (IITs)
* आई आई टी कानपुर
* आई आई टी दिल्ली
* आई आई टी रुड़की
* आई आई टी मुंबई
* आई आई टी गुवाहाटी
* आई आई टी खड़गपुर
* आई आई टी चेन्नई
* आई आई टी हैदराबाद
* आई आई टी रोपड़
* आई आई टी (काशी हिन्दू विश्वविद्यालय) वाराणसी

### समाचार
* आईआईटी-आईआईएम की फैकल्‍टी में दम नहीं, छात्रों के बूते है इनका नाम : जयराम रमेश
* आईआईएम और आईआईटी ने भारत को बर्बाद किया है

संस्थान, भारतीय प्रौद्योगिकी